CELEX: 52017PC0664
Language: fi
Date: 2017-11-15 00:00:00
Title: Suositus NEUVOSTON PÄÄTÖS komission valtuuttamisesta aloittamaan Sveitsin valaliiton kanssa neuvottelut Euroopan yhteisön ja Sveitsin välillä tehdyn rautateiden ja maanteiden tavara- ja henkilöliikennettä koskevan sopimuksen muuttamisesta siten, että mahdollistetaan Sveitsin valaliiton osallistuminen Euroopan unionin rautatieviraston toimintaan

EUROOPAN KOMISSIO
            Bryssel 15.11.2017
            COM(2017) 664 final
            Suositus
            NEUVOSTON PÄÄTÖS
            komission valtuuttamisesta aloittamaan Sveitsin valaliiton kanssa neuvottelut Euroopan yhteisön ja Sveitsin välillä tehdyn rautateiden ja maanteiden tavara- ja henkilöliikennettä koskevan sopimuksen muuttamisesta siten, että mahdollistetaan Sveitsin valaliiton osallistuminen Euroopan unionin rautatieviraston toimintaan
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet 
            
            
               
                  Euroopan unionin rautatievirastosta ja asetuksen (EY) N:o 881/2004 kumoamisesta 11 päivänä toukokuuta 2016 annetun Euroopan parlamentin ja neuvoston asetuksen (EU) 2016/796
                     1
                   75 artiklan 1 kohdan mukaan Euroopan unionin rautatieviraston, jäljempänä ‘virasto’, toimintaan voivat osallistua ne kolmannet maat, erityisesti Euroopan naapuruuspolitiikan soveltamisalaan kuuluvat maat, laajentumispolitiikan maat ja EFTA-maat, jotka ovat tehneet unionin kanssa sopimuksen, jolla kyseiset maat ovat ottaneet käyttöön ja soveltavat unionin oikeutta tai vastaavia kansallisia toimenpiteitä asetuksen (EU) 2016/796 soveltamisalaan kuuluvilla aloilla, SEUT-sopimuksen 218 artiklassa määrättyä menettelyä noudattaen. Asetuksen soveltamisalaan kuuluvat ennen kaikkea rautateiden turvallisuus ja yhteentoimivuus. 
               
               
                  Rautateiden ja maanteiden tavara- ja henkilöliikenteestä 21 päivänä kesäkuuta 1999 tehdyssä Euroopan yhteisön ja Sveitsin valaliiton välisessä sopimuksessa, jäljempänä ‘maantieliikennesopimus’, määrätään yhteensovitetusta liikennepolitiikasta, joka kattaa maantie- ja rautatiekuljetukset sekä yhdistetyt kuljetukset. 
               
               
                  Yhteistyö Sveitsin valaliiton kanssa on vuosien myötä vahvistunut ja kehittynyt positiivisesti. Sveitsin valaliiton maantieteellinen asema ja rooli tärkeänä kauttakulkumaana tekee siitä merkittävän kumppanin pyrittäessä luomaan turvallinen ja yhteentoimiva rautatiealue Eurooppaan. 
               
               
                  Sekakomitean päätöksellä nro 1/2013
                     2
                   Sveitsin valaliitto sitoutui soveltamaan asiaa koskevaa unionin oikeutta vastaavia säännöksiä rautateiden yhteentoimivuuden ja turvallisuuden alalla. Kyseiset säännökset on annettu ja niitä tosiasiallisesti sovelletaan Sveitsin valaliitossa. Sveitsin valaliitto osallistuu tarkkailijana rautatiejärjestelmän yhteentoimivuudesta Euroopan unionissa  11 päivänä toukokuuta 2016 annetulla Euroopan parlamentin ja neuvoston direktiivillä (EU) 2016/797 (uudelleenlaadittu) 
                     3
                   perustetun rautateiden yhteentoimivuutta ja turvallisuutta käsittelevän komitean kokouksiin. Lisäksi sveitsiläiset asiantuntijat ovat osallistuneet tarkkailijoina viraston teknisiin kokouksiin.
               
               
                  On katsottu, että unionin ja Sveitsin valaliiton tähänastisen rakentavan yhteistyön vahvistaminen entisestään hyödyttäisi turvallisen ja yhteensopivan rautatiealueen luomista sekä varmistaisi sen, että Sveitsin valaliitto antaa käyttöön asiantuntemuksensa yhteentoimivuuteen ja turvallisuuteen liittyvissä kysymyksissä.
               
               
                  Näin ollen on syytä mahdollistaa periaatteessa Sveitsin valaliiton osallistuminen viraston toimintaan. Sveitsin valaliitto pyysi mahdollisuutta osallistua vuonna 2013.
               
               
                  Virasto ja Sveitsin valaliitto sopivat järjestelyistä, joissa vahvistetaan yksityiskohtaiset säännöt Sveitsin valaliiton osallistumiselle viraston toimintaan. Virasto allekirjoittaa nämä järjestelyt saatuaan komission ja hallintoneuvoston suostumuksen, kuten asetuksen (EU) 2016/796 75 artiklan 2 kohdassa säädetään.
               
               
                  Järjestelyjä tehdessään virasto noudattaa määräyksiä, jota sisältyvät asetuksen (EU) 2016/796 75 artiklan 1 kohdassa mainittuun kyseessä olevan maan ja unionin välillä tehtyyn sopimukseen. Sveitsin valaliiton osalta kyseinen sopimus on maantieliikennesopimus.
               
               
                  Maantieliikennesopimus ei kuitenkaan tällä hetkellä sisällä tätä koskevia määräyksiä. Sen vuoksi ehdotetaan, että maantieliikennesopimuksen III osastoon, joka sisältää kansainväliseen rautatieliikenteeseen liittyvä määräyksiä, lisätään uusi artikla, joka koskee Sveitsin valaliiton mahdollista osallistumista viraston työhön.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Tämä suositus on täysin yhdenmukainen yhteisen liikennepolitiikan kanssa yleisesti ja yhteisen rautatiepolitiikan kanssa erityisesti. Se mahdollistaa Sveitsin valaliiton osallistumisen viraston toimintaan asetuksen (EU) 2016/796 säännösten mukaisesti. Sveitsi sijaitsee merkittävien rautatieliikennekäytävien varrella ja sillä on hyvin kehittynyt ja kilpailukykyinen rautatieala, joka on tiiviisti yhdistetty EU:n rautatiealueeseen.
               
            
            
               •Yhdenmukaisuus unionin muiden politiikkojen kanssa
            
            
               
                  Tämä suositus noudattaa unionin ulkopolitiikkaa. Sveitsin valaliiton ja unionin suhteet perustuvat useisiin vuonna 1999 tehtyihin sopimuksiin, joihin kuuluu myös maantieliikennesopimus. Maantieliikennesopimuksen tavoitteena on toisaalta vapauttaa sopimuspuolten pääsy toistensa maanteiden ja rautateiden tavara- ja henkilöliikenteen markkinoille ja toisaalta määrittää yhteensovitetun liikennepolitiikan yksityiskohtaiset säännöt. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Oikeusperusta on Euroopan unionin toiminnasta tehdyn sopimuksen 218 artikla. Siinä määrätään unionin ja unionin ulkopuolisten maiden välisiä sopimuksia koskevissa neuvotteluissa noudatettavasta menettelystä ja tällaisten sopimusten tekemisestä.
               
            
         
         
            
               •Suhteellisuus
            
            
               
                  Tässä suosituksessa ehdotetaan, että neuvosto antaa komissiolle luvan aloittaa neuvottelut Sveitsin valaliiton kanssa sopimuksesta, jolla muutetaan 21 päivänä kesäkuuta 1999 tehtyä maantieliikennesopimusta. Koska tämän sopimuksen perusmääräyksiä voidaan muuttaa ainoastaan toisella sopimuspuolten kahdenvälisellä sopimuksella, ehdotettu toimenpide on oikeasuhteinen.
               
            
            
               •Toimintatavan valinta 
            
            
               
                  Euroopan unionin toiminnasta tehdyn sopimuksen (SEUT) 218 artiklan 3 kohdan mukaan komissio esittää suosituksia neuvostolle, joka tekee päätöksen, jolla annetaan lupa aloittaa neuvottelut.
               
            
            
               3.TALOUSARVIOVAIKUTUKSET
            
            
               
                  Tällä suosituksella, jolla valtuutetaan komissio aloittamaan neuvottelut Sveitsin kanssa, ei odoteta olevan välittömiä talousarviovaikutuksia. Viraston ja Sveitsin valaliiton väliset tulevat järjestelyt perustuvat asetuksen (EU) 2016/796 75 artiklaan, jossa esitetään yksityiskohtaiset säännöt Sveitsin valaliiton osallistumisesta viraston työhön, erityisesti tällaisen osallistumisen luonne ja laajuus, myös rahoitusosuuksia ja henkilöstöä koskevat määräykset.
               
            
            
               4.LISÄTIEDOT
            
            
               •Ehdotukseen sisältyvien säännösten yksityiskohtaiset selitykset 
            
            
               
                  Päätöksen 1 artiklalla valtuutetaan komissio neuvottelemaan Sveitsin valaliiton kanssa maantieliikennesopimukseen tehtävästä muutoksesta, jolla luodaan perusta Sveitsin valaliiton osallistumiselle viraston toimintaan.
               
               
                  Päätöksen 2 artiklassa viitataan tämän suosituksen liitteenä oleviin neuvotteluohjeisiin.
               
            
            
               Suositus
            
            
               NEUVOSTON PÄÄTÖS
            
            
               komission valtuuttamisesta aloittamaan Sveitsin valaliiton kanssa neuvottelut Euroopan yhteisön ja Sveitsin välillä tehdyn rautateiden ja maanteiden tavara- ja henkilöliikennettä koskevan sopimuksen muuttamisesta siten, että mahdollistetaan Sveitsin valaliiton osallistuminen Euroopan unionin rautatieviraston toimintaan
            
            
               EUROOPAN UNIONIN NEUVOSTO, joka 
            
            
               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 3 ja 4 kohdan,
            
            
               ottaa huomioon Euroopan komission suosituksen,
            
            
               sekä katsoo seuraavaa:
            
            
               (1)Euroopan yhteisön ja Sveitsin valaliiton välillä 21 päivänä kesäkuuta 1999 tehdyssä rautateiden ja maanteiden tavara- ja henkilöliikennettä koskevassa sopimuksessa, jäljempänä ‘maantieliikennesopimus’, määrätään yhteensovitetusta liikennepolitiikasta, joka kattaa maantie- ja rautatiekuljetukset sekä yhdistetyt kuljetukset.
            
            
               (2)Yhteistyö Sveitsin valaliiton kanssa on vuosien myötä vahvistunut ja kehittynyt positiivisesti. Sveitsin valaliitto on antanut ja tosiasiallisesti soveltanut asiaa koskevaa unionin oikeutta vastaavia säännöksiä rautateiden yhteentoimivuuden ja turvallisuuden alalla. Sveitsin valaliitto osallistuu rautatiejärjestelmän yhteentoimivuudesta Euroopan unionissa  11 päivänä toukokuuta 2016 annetulla Euroopan parlamentin ja neuvoston direktiivillä (EU) 2016/797 (uudelleenlaadittu) perustetun rautateiden yhteentoimivuutta ja turvallisuutta käsittelevän komitean kokouksiin tarkkailijana. Sveitsiläiset asiantuntijat ovat osallistuneet tarkkailijoina Euroopan unionin rautatieviraston, jäljempänä ‘virasto’, teknisiin kokouksiin. On katsottu, että unionin ja Sveitsin valaliiton tähänastisen rakentavan yhteistyön vahvistaminen entisestään hyödyttäisi turvallisen ja yhteensopivan rautatiealueen luomista sekä sen varmistamista, että Sveitsin valaliitto antaa käyttöön asiantuntemuksensa yhteentoimivuuteen ja turvallisuuteen liittyvissä kysymyksissä.
            
            
               (3)Sen vuoksi olisi aloitettava neuvottelut, joiden tavoitteena on tehdä Sveitsin valaliiton kanssa sopimus maantieliikennesopimuksen muuttamisesta siten, että mahdollistetaan Sveitsin valaliiton osallistuminen viraston toimintaan,
            
         
         
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Valtuutetaan komissio neuvottelemaan unionin puolesta Sveitsin valaliiton kanssa sopimus, jolla muutetaan Euroopan yhteisön ja Sveitsin valaliiton välillä 21 päivänä kesäkuuta 1999 tehtyä rautateiden ja maanteiden tavara- ja henkilöliikennettä koskevaa sopimusta siten, että mahdollistetaan Sveitsin valaliiton osallistuminen Euroopan unionin rautatieviraston toimintaan.
            
            
               2 artikla
            
            
               Neuvotteluohjeet ovat tämän päätöksen liitteessä.
            
            
               3 artikla 
            
            
               Tämä päätös on osoitettu komissiolle. 
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 138, 26.5.2016, s. 1.
               
               
                  
                     (2)
                  EUVL L 352, 24.12.2013, s. 79.
               
               
                  
                     (3)
                  EUVL L 138, 26.5.2016, s. 44.
               
            
      
    ---documentbreak--- 
      
         
               EUROOPAN KOMISSIO
            Bryssel 15.11.2017
            COM(2017) 664 final
            LIITE
            Suositus NEUVOSTON PÄÄTÖKSEKSI komission valtuuttamisesta aloittamaan Sveitsin valaliiton kanssa neuvottelut Euroopan yhteisön ja Sveitsin välillä tehdyn rautateiden ja maanteiden tavara- ja henkilöliikennettä koskevan sopimuksen muuttamisesta siten, että mahdollistetaan Sveitsin valaliiton osallistuminen Euroopan unionin rautatieviraston toimintaan
            
               
         
         
            
               LIITE
            
            
               asiakirjaan
            
            
               Neuvotteluohjeet sopimuksen neuvottelemiseksi Sveitsin valaliiton kanssa Euroopan yhteisön ja Sveitsin valaliiton välillä tehdyn rautateiden ja maanteiden tavara- ja henkilöliikennettä koskevan sopimuksen muuttamiseksi siten, että mahdollistetaan Sveitsin valaliiton osallistuminen Euroopan unionin rautatieviraston toimintaan 
            
            
            
               Euroopan yhteisön ja Sveitsin valaliiton välillä 21 päivänä kesäkuuta 1999 tehtyä rautateiden ja maanteiden tavara- ja henkilöliikennettä koskevaa sopimusta olisi muutettava siten, että mahdollistetaan Sveitsin valaliiton osallistuminen Euroopan unionin rautatieviraston, jäljempänä ‘virasto’, toimintaan ilman äänioikeutta ja viraston kanssa asetuksen (EU) 2016/796
                  1
                75 artiklan 2 kohdan mukaisesti tehtävien järjestelyjen mukaisesti.
            
         
         
            
                  
                     (1)
                  EUVL L 138, 26.5.2016, s. 1.